**PUBLISKAIS PAKALPOJUMA līgums**

ID Nr. NBS AŠ 2019/1

*„Par hidrometeoroloģiskās, aviometeoroloģiskās un meteoroloģiskās informācijas piegādi NBS vienībām”*

Rīgā 2019. gada 1. aprīļā

**Nacionālo bruņoto spēku** **Apvienotais štābs**, reģistrēts Valsts ieņēmumu dienestā Nodokļu maksātāju reģistrā Nr. 90000068801, ģenerālmajora Ivo MOGIĻNIJA personā, kas darbojas saskaņā ar Ministru kabineta 2017. gada 14. februāra rīkojumu Nr. 76 „*Par Nacionālo bruņoto spēku Apvienotā štāba priekšnieku*” un Nacionālo bruņoto spēku 2017. gada 23. augusta reglamentu Nr. 7 „*Nacionālo bruņoto spēku Apvienotā štāba nolikums”*, turpmāk – Pasūtītājs, no vienas puses un,

**Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”**, reģistrēta Latvijas Republikas Komercreģistrā 2009.gada 07.jūlijā Nr.50103237791, , valdes priekšsēdētāja Kristapa TREIMAŅA un valdes locekļa Jāņa LAPIŅA personā, kuri darbojas saskaņā ar statūtiem,turpmāk – Izpildītājs, no otras puses.

Abi kopā saukti Līdzēji un katrs atsevišķi Līdzējs, pamatojoties uz Publisko iepirkumu likuma 3. panta pirmās daļas 12. punktu, Ministru kabineta 2009. gada 1. jūlija rīkojumu Nr. 448 „*Par valsts aģentūras „Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” dibināšanu”* 6.6. punktu, Ministru kabineta 2006. gada 15. augusta noteikumu Nr. 657 „*Gaisa kuģu lidojumiem nepieciešamās meteoroloģiskās informācijas sniegšanas kārtība”* 4. un 5. punktu, saskaņā ar Aizsardzības ministrijas deleģejumu un iepirkuma identifikācijas Nr. NBS AŠ 2019/1 komisijas 2019.gada 13.marta protokolu Nr.2 (1.pielikums) noslēdz šāda satura līgumu, turpmāk – Līgums:

1. **LĪGUMA PRIEKŠMETS**

Pasūtītājs pasūta, saņem, maksā un Izpildītājs ar saviem resursiem sagatavo un piegādā Pasūtītājam hidrometeoroloģisko, aviometeoroloģisko un meteoroloģisko informāciju, turpmāk – Pakalpojums. Pakalpojuma apjoms, piegādes veids, adresāts un piegādes termiņi noteikti Līguma 3.pielikumā.

1. **LĪGUMA DARBĪBAS TERMIŅŠ**

Līgums ir spēkā no **2019. gada 1.aprīļa** līdz **2022. gada 31. martam** vai līdz dienai, kad Līguma 3.1. punktā noteiktā Līguma kopējā summa izlietota.

1. **PAKALPOJUMA CENA UN NORĒĶINU KARTĪBA**
   1. Līgumcena bez pievienotās vērtības 21% (Divdesmit viena procentu) nodokļa, turpmāk tekstā PVN, ir **EUR** (Eiro) **119626,89** (Viens simts deviņpadtsmit tukstoši seši simti divdesmit seši eiro un 89 centi). PVN ir EUR **25121.65** (Divdesmit pieci tūkstoši viens simts divdesmit viens eiro un 65 centi). Līguma kopējā summa, ieskaitot PVN nodokli, ir EUR **144748.54** (TrīsdesmitViens simts četrdesmit četri tūkstoši septiņi simti četrdesmit astoņi eiro un 54 centi).
   2. Pasūtītājs samaksu par katru faktiski sniegto Izpildītāja Pakalpojumu veic vienu reizi mēnesī, **ne vēlāk kā 30 dienu laikā,** pēc rēķina saņemšanas dienas no Izpildītāja saskaņā ar Līguma 4. pielikumā noteiktajām Pakalpojuma cenām. Pakalpojumu, kas norādīts Līguma 3. un 4. pielikuma 1. punktā, Izpildītājs sniedz **bez maksas**.
   3. Līguma kopējā summā iekļauti visi valsts un pašvaldības noteiktie nodokļi, nodevas un citas ar Līguma izpildi saistītas izmaksas.
   4. Pakalpojuma specifikācija noteikta Līguma 1. pielikumā.
   5. Pakalpojuma un piegādes noteikumi noteikti Līguma 3. pielikumā.
   6. Pakalpojuma cenu paaugstināšanās gadījumos Izpildītājs informē Pasūtītāju 30 dienas iepriekš, iesniedzot rakstisku cenas paaugstināšanās pamatojumu.
   7. Kvalitatīvs Pakalpojums Līguma izpratnē ir Pakalpojums, kas atbilst Līguma noteikumiem, Pasūtītāja pasūtījumam un normatīvajos tiesību aktos noteiktajām prasībām.
   8. Samaksa par kvalitatīvu un, Līguma noteikumiem atbilstošu saņemto Pakalpojumu notiek ar pārskaitījumu Izpildītāja bankas kontā *euro*, saskaņā ar Izpildītāja iesniegto rēķinu.
   9. Par samaksas dienu uzskata dienu, kad Pasūtītājs veicis pārskaitījumu Izpildītāja norādītajā norēķinu kontā.
   10. Katrs no Līdzējiem sedz izdevumus par komisijas un banku pakalpojumiem, kas saistīti ar naudas pārskaitījumiem.
   11. Ja Pasūtītājs konstatē nekvalitatīvu Pakalpojumu vai Pakalpojums neatbilst Pasūtītāja pasūtījumam, tad Pasūtītājs samaksu veic pēc kvalitatīva Pakalpojuma saņemšanas atbilstoši pasūtījumam.
   12. Pasūtītājam ir tiesības izdarīt grozījumus Līgumā paredzētajā norēķinu kārtībā atkarībā no valsts budžeta atvēruma, par to rakstiski informējot Izpildītāju.

**4. LĪDZĒJU TIESĪBAS UN PIENĀKUMI**

4.1. **Izpildītājs**:

4.1.1. nodrošina Pasūtītāju ar pieprasīto Pakalpojumu (informāciju) saskaņā ar Līguma 1. un 3. pielikumu;

4.1.2. apņemas bez Pasūtītāja rakstiskas piekrišanas neizpaust un neizplatīt trešajām personām informāciju un ziņas, kuras nonākušas Izpildītāja rīcībā šī Līguma izpildes laikā;

4.1.3. pēc Pasūtītāja pieprasījuma nodrošina pieeju meteoroloģiskā radara datiem Izpildītāja interneta mājās lapā www.lvgmc.lv;

4.1.4. informē Pasūtītāju par nepieciešamajām izmaiņām Līguma 4. pielikumā ņemot vērā Līguma 3. pielikumā noteikto termiņu;

4.2. **Pasūtītājs**:

* + 1. pasūta, pieņem un apmaksā saņemto kvalitatīvo Pakalpojumu, saskaņā ar šī Līguma noteikumiem;
    2. nodrošina Izpildītāju ar dokumentiem, informāciju un konsultācijām, kas nepieciešami, lai sagatavotu Pakalpojumu saskaņā ar Līguma 3. pielikumu;
    3. paraksta Pakalpojuma pieņemšanas un nodošanas aktu un rēķinu;
    4. informē Izpildītāju norādot abu darba vietu datoru IP adreses, kuriem nepieciešama pieeja meteoroloģiskā radara datiem Izpildītāja interneta mājās lapā [www.lvgmc.lv](http://www.lvgmc.lv);

**5. LĪDZĒJU ATBILDĪBA**

* 1. Pasūtītājs 5 darba dienu laikā pēc Izpildītāja iesniegtā Pakalpojuma pieņemšanas un nodošanas akta un rēķina pārbauda tos un, ja Pakalpojums atbilst Līguma prasībām, paraksta Izpildītāja iesniegto Pakalpojuma pieņemšanas un nodošanas aktu.
  2. Pasūtītājam ir tiesības neparakstīt Līguma 5.1. punkta noteiktajā kārtībā iesniegto Pakalpojuma nodošanas un pieņemšanas aktu, ja konstatētas nepilnības vai trūkumi Pakalpojuma izpildē. Pasūtītājs rakstiski informē Izpildītājupar konstatētajiem trūkumiem Pakalpojuma izpildē un nosaka termiņu trūkumu novēršanai. Šādā gadījumā Pakalpojuma nodošanas un pieņemšanas aktu Līdzēji paraksta pēc sniegtā Pakalpojuma nepilnību un trūkumu novēršanas.
  3. Pasūtītājam ir tiesības 10 dienu laikā pēc pieņemšanas un nodošanas akta saņemšanas rakstiski, elektroniski (pa e-pastu vai faksu) vai mutiski (pa telefonu) informēt Izpildītāju par sniegtā Pakalpojuma nepilnībām vai trūkumiem, vai Pakalpojuma neatbilstību šī Līguma nosacījumiem. Ja Pasūtītāja norādītās nepilnības vai trūkumi ir pamatoti vai Pakalpojums neatbilst Līguma nosacījumiem, Izpildītājs nekavējoties novērš trūkumus vai nepilnības, vai atkārtoti sniedz Pakalpojumu, kas atbilst Līguma nosacījumiem.
  4. Ja saskaņā ar 5.3. punktu konstatēts Līguma nosacījumiem neatbilstošs Pakalpojums un to nav iespējams novērst, Pasūtītājam ir tiesības ieturēt kavējuma procentus 10% (desmit procentus) no mēneša Pakalpojuma darbu izpildes kopējās summas.
  5. Ja Izpildītājs nav piegādājis Pakalpojumu Līgumā noteiktajos termiņos, tad maksā līgumsodu 10,00 *euro* (desmit *euro* un 00 centi) apmērā par katru nokavēto dienu.
  6. Ja meteoroloģiskā radara tehniskā apkope saskaņā ar Līguma 4.1.3. punktu ilgst vairāk par 6 stundām diennaktī vai bojājumi netiek novērsti 6 stundu laikā, Pasūtītājs ir tiesīgs samazināt ikmēneša maksu attiecīgi par laika periodu, kādā pakalpojums netika nodrošināts, un Izpildītāja pienākums ir maksāt Līgumā noteikto līgumsodu.
  7. Ja Pasūtītājs apmaksu par saņemto pakalpojumu veic vēlāk par Līguma 3.2. punktā noteikto termiņu, tad Izpildītājam ir tiesības piemērot Pasūtītājam kavējuma procentus 1% (viena procenta) apmērā no neapmaksātās summas par katru nokavējuma darba dienu.
  8. Kavējuma procentus un līgumsodu aprēķina cietušais Līdzējs un iesniedz vai nosūta rēķinu otram Līdzējam.
  9. Līgumsoda vai kavējumu procentu samaksa neatbrīvo Līdzējus no Līguma saistību izpildes.

1. **NEPĀRVARAMA VARA**
   1. Līdzēji neatbild par pilnīgu vai daļēju Līguma saistību neizpildi, ja par neizpildes iemeslu ir nepārvarama vara, t.i., notiek ugunsgrēks, plūdi, vētras postījumi, valdības izraisītās akcijas, valdības lēmumi un rīkojumi, politiskās un ekonomiskās blokādes vai citi no Līdzēja pilnīgi neatkarīgi, radušies ārkārtēja rakstura negadījumi.
   2. Līgumā noteikto Pakalpojuma nodošanas un apmaksas termiņu Līdzēji pagarina attiecīgi par laika periodu, kādu apstākļi aizkavējuši Līguma izpildi, bet ne ilgāk par 30 dienām.
   3. Par Līguma saistību izpildi traucējošu apstākļu sākuma un izbeigšanos laiku, Līdzējs 3 darba dienu laikā informē otru Līdzēju. Nesavlaicīga paziņojuma gadījumā Līdzēji nav atbrīvoti no Līguma saistību izpildes.
   4. Līdzējs, kas atsaucas uz nepārvaramas varas apstākļiem, pierāda, ka viņam nebija iespēju ne paredzēt, ne novērst radušos nepārvaramas varas apstākļus, kuru sekas Līdzējs ievērojot pienācīgu rūpību, nav spējis novērst.
   5. Ja nepārvaramas varas apstākļi turpinās ilgāk par 10 kalendārajām dienām, katrs no Līdzējiem ir tiesīgs vienpusēji izbeigt Līgumu, rakstiski brīdinot otru Līdzēju 5 darba dienas iepriekš. Šajā gadījumā nevienam Līdzējam nav tiesības prasīt zaudējumu atlīdzību.
2. **STRĪDU IZSKATĪŠANA UN LĪGUMA IZBEIGŠANA**
   1. Strīdus un nesakaņas, kas rodas Līguma izpildes rezultātā, Līdzēji risina savstarpēju pārrunu ceļā. Ja Līdzēji nevar panākt vienošanos, strīds izskatāms Latvijas Republikas tiesā.
   2. Līdzējiem ir tiesības jebkurā laikā vienpusēji izbeigt Līgumu rakstiski vienojoties.
   3. Pasūtītājam ir tiesības vienpusēji izbeigt Līgumu, rakstiski informējot Izpildītāju, ja:

7.3.1. Izpildītājs neveic Pakalpojuma izpildi ilgāk par 3 dienām;

7.3.2. Izpildītājs atkārtoti sniedz nekvalitatīvu Pakalpojumu un Izpildītājam savlaicīgi iesniegta pretenzija par konstatētajām nepilnībām vai trūkumiem;

7.3.3. Pasūtītājam samazināts budžets vai samazināti piešķirtie finanšu līdzekļi pakalpojumu iegādei vai jebkurā citā gadījumā, samaksājot Izpildītājam par faktiski nodoto un Līguma noteiktajā kārtībā pieņemto kvalitatīvo Pakalpojumu.

* 1. Līguma 7.3. punktā noteiktajā gadījumā, Līgums uzskatāms par izbeigtu 7 dienā pēc Pasūtītāja paziņojuma (ierakstīta vēstule) nosūtīšanas dienas.
  2. Izbeidzot Līgumu 7.3.1. vai 7.3.2. punktā noteiktajā gadījumā, Izpildītājs maksā Pasūtītājam Līgumā noteikto līgumsodu un atlīdzina visus radušos zaudējumus.
  3. Līguma grozījumus Līdzēji noformē rakstiski, kas ir spēkā no visu eksemplāru abpusējas parakstīšanas dienas.
  4. Visi pēc Līguma spēkā stāšanās noformētie Līguma grozījumi, kas noformēti, ievērojot Līguma 7.6. punkta nosacījumus, ir šī Līguma neatņemama sastāvdaļa.
  5. Līdzēji nav tiesīgi nodot savas tiesības vai pienākumus trešajai personai bez otra Līdzēja rakstiskas piekrišanas.
  6. Līdzēji 3 darba dienu laikā rakstiski informē viens otru par kontaktpersonu, adreses, telefonu, bankas rēķinu vai citu rekvizītu izmaiņām.
  7. Paziņojumu par atkāpšanos no Līguma vai cita veida korespondenci, kas attiecas uz Līguma izpildi, Līdzēji nosūta ierakstītā sūtījumā uz Līgumā norādītajām juridiskajām adresēm.

Līgums noformēts 2 eksemplāros latviešu valodā uz 5 lapām. Abiem Līguma eksemplāriem ir vienāds juridiskais spēks. Viens Līguma eksemplārs glabājas pie Pasūtītāja, otrs - pie Izpildītāja. Līgumam ir 4 pielikumi:

|  |  |  |
| --- | --- | --- |
| **1. pielikums** | – | iepirkuma „*Hidrometeoroloģiskās, aviometeoroloģiskās un meteoroloģiskās informācijas piegāde NBS vienībām"* identifikācijas Nr. NBS AŠ 2019/1 komisijas 13.03.2019. sēdes protokola Nr. 2 kopija; |
| **2. pielikums** | – | tehniskās specifikācijas kopija |
| **3. pielikums** | – | Nacionālo bruņoto spēku Apvienotā štāba apkalpošanas plāns; |
| **4. pielikums** | – | Valsts sabiedrības ar ierobežotu atbildību „*Latvijas Vides, ģeoloģijas un meteoroloģijas centrs”* finanšu/tehniskā piedāvājuma kopija |

1. **LĪDZĒJU REKVIZĪTI**

|  |
| --- |
|  |
|  |

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| **Nacionālo bruņoto spēku Apvienotais štābs**  Reģ. Nr.90000068801  Krustabaznīcas iela 9/11, Rīga, LV-1006  Tālr.: 67071995; Fakss: 67071992  Valsts kase  Kods: TRELLV22  Konts: LV24TREL2100027011000  Priekšnieks  ģenerālmajors \_\_\_\_\_\_\_\_\_\_\_\_\_\_\_\_\_\_  z.v. /I.Mogiļnijs / | **VSIA „Latvijas Vides, ģeoloģijas un meteoroloģijas centrs”**  Reģ. Nr.50103237791  Maskavas iela 165, Rīga, LV-1019  Tālr.: 67032600; Fakss:67145154  SEB banka  Kods: UNLALV2X  Konts: LV25UNLA0055000617927  Valdes  priekšsēdētājs \_\_\_\_\_\_\_\_\_\_\_\_\_\_\_\_  z.v. / K.Treimanis/  Valdes  loceklis \_\_\_\_\_\_\_\_\_\_\_\_\_\_\_\_\_\_\_\_\_  z.v. / J.Lapiņš/ |